Kortetmaa voitti alle 20-vuotiaiden Pohjoismaiden-mestaruuden 200 metrillä 2014. Kesällä 2015 hän kilpaili Tallinnan alle 23-vuotiaiden EM-kisoissa, mutta karsiutui 100 metrillä alkuerissä. Pikaviestissä Suomi hylättiin alkuerässä. Hän karsiutui 60 metrin välierissä Belgradin sisäratojen EM-kilpailuissa 2017. Saman vuoden Bydgoszczin alle 23-vuotiaiden EM-kilpailuissa hän eteni 100 metrin välierään, muttei juossut siinä. Toruńin sisäratojen EM-kilpailuissa 2021 hän karsiutui 60 metrin alkuerissä.